CELEX: 32016R0861
Language: lt
Date: 2016-02-18 00:00:00
Title: 2016 m. vasario 18 d. Komisijos deleguotasis reglamentas (ES) 2016/861, kuriuo ištaisomas Komisijos deleguotasis reglamentas (ES) Nr. 528/2014, kuriuo Europos Parlamento ir Tarybos reglamentas (ES) Nr. 575/2013 papildomas nuostatomis dėl techninių reguliavimo standartų, taikomų pasirinkimo sandorių ne delta rizikai naudojant standartizuotą rinkos rizikos metodą, ir ištaisomas Komisijos deleguotasis reglamentas (ES) Nr. 604/2014, kuriuo papildomos Europos Parlamento ir Tarybos direktyvos 2013/36/ES nuostatos dėl techninių reguliavimo standartų, susijusių su kokybiniais ir atitinkamais kiekybiniais kriterijais, pagal kuriuos nustatomos darbuotojų, kurių profesinė veikla turi reikšmingą poveikį įstaigos rizikos pobūdžiui, kategorijos (Tekstas svarbus EEE)

1.6.2016   
            
            
               LT
            
            
               Europos Sąjungos oficialusis leidinys
            
            
               L 144/21
            
         KOMISIJOS DELEGUOTASIS REGLAMENTAS (ES) 2016/861
   2016 m. vasario 18 d.
   kuriuo ištaisomas Komisijos deleguotasis reglamentas (ES) Nr. 528/2014, kuriuo Europos Parlamento ir Tarybos reglamentas (ES) Nr. 575/2013 papildomas nuostatomis dėl techninių reguliavimo standartų, taikomų pasirinkimo sandorių ne delta rizikai naudojant standartizuotą rinkos rizikos metodą, ir ištaisomas Komisijos deleguotasis reglamentas (ES) Nr. 604/2014, kuriuo papildomos Europos Parlamento ir Tarybos direktyvos 2013/36/ES nuostatos dėl techninių reguliavimo standartų, susijusių su kokybiniais ir atitinkamais kiekybiniais kriterijais, pagal kuriuos nustatomos darbuotojų, kurių profesinė veikla turi reikšmingą poveikį įstaigos rizikos pobūdžiui, kategorijos
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. birželio 26 d. Europos Parlamento ir Tarybos direktyvą 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (1), visų pirma į jos 94 straipsnio 2 dalį,
   atsižvelgdama į 2013 m. birželio 26 d. Europos Parlamento ir Tarybos reglamentą (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (2), ypač į jo 329 straipsnio 3 dalies trečią pastraipą, 352 straipsnio 6 dalies trečią pastraipą ir 358 straipsnio 4 dalies trečią pastraipą,
   kadangi:
   
               (1)
            
            
               Reglamento (ES) Nr. 575/2013 329 straipsnio 3 dalyje, 352 straipsnio 6 dalies trečioje pastraipoje ir 358 straipsnio 4 dalies trečioje pastraipoje numatoma, kad Europos bankininkystės institucija (EBI) parengia metodus, pagal kuriuos proporcingai įstaigų veiklos, susijusios su pasirinkimo sandoriais ir varantais, mastui ir sudėtingumui skaičiuojant nuosavų lėšų reikalavimus įstaigoms nustatoma ne tik delta rizika, bet ir kitų rūšių rizika. EBI atitinkamai šiuo klausimu parengė techninių reguliavimo standartų projektą, kuriam Komisija pritarė ir kurį priėmė Komisijos deleguotuoju reglamentu (ES) Nr. 528/2014 (3);
            
         
               (2)
            
            
               pagal Direktyva 2013/36/ES nustatytą riziką ribojančią priežiūros sistemą reikalaujama, kad visos įstaigos nustatytų visus darbuotojus, kurių profesinė veikla turi reikšmingą poveikį įstaigos rizikos pobūdžiui. Pagal Direktyvos 2013/36/ES 94 straipsnio 2 dalį EBI šiuo klausimu parengė techninių reguliavimo standartų projektą, kuriam Komisijos pritarė ir kurį priėmė Komisijos deleguotuoju reglamentu (ES) Nr. 604/2014 (4);
            
         
               (3)
            
            
               Deleguotajame reglamente (ES) Nr. 528/2014 ir Deleguotajame reglamente (ES) Nr. 604/2014 pasitaikė keletas klaidų, kurias reikia ištaisyti;
            
         
               (4)
            
            
               pagal Deleguotąjį reglamentą (ES) Nr. 528/2014 supaprastintą metodą turėtų taikyti tik įstaigos, kurios tik perka pasirinkimo sandorius ir varantus, tačiau šios įstaigos neturėtų būti įpareigotos taikyti tą metodą. Todėl tikslinga ištaisyti Deleguotojo reglamento (ES) Nr. 528/2014 2 straipsnio tekstą, kuriuo tos įstaigos įpareigojamos taikyti supaprastintą metodą, o kitoms įstaigoms taip pat nedraudžiama jo taikyti;
            
         
               (5)
            
            
               Deleguotojo reglamento (ES) Nr. 604/2014 4 straipsnio 1 dalies c punktas turėtų būti iš dalies atitinkamai pakeistas, kad visus darbuotojus, kurie dėl savo bendro atlygio patenka į tą pačią atlygių grupę kaip vyresnioji vadovybė bei riziką prisiimantys darbuotojai, būtų galima priskirti reikšmingą riziką prisiimantiems darbuotojams, t. y. darbuotojams, kurių profesinė veikla turi reikšmingą poveikį įstaigos rizikos pobūdžiui;
            
         
               (6)
            
            
               šis reglamentas grindžiamas techninių reguliavimo standartų projektais, kuriuos EBI pateikė Komisijai;
            
         
               (7)
            
            
               EBI dėl techninių reguliavimo standartų projektų, kuriais pagrįstas šis reglamentas, surengė atviras viešas konsultacijas, išnagrinėjo galimas susijusias sąnaudas ir naudą ir paprašė Bankininkystės suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1093/2010 37 straipsnį (5), pateikti savo nuomonę;
            
         
               (8)
            
            
               siekiant užtikrinti, kad techninius reguliavimo standartus būtų galima kuo greičiau tinkamai taikyti, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje,
            
         PRIĖMĖ ŠĮ REGLAMENTĄ:
   1 straipsnis
   Deleguotojo reglamento (ES) Nr. 528/2014 ištaisymas
   Deleguotojo Reglamento (ES) Nr. 528/2014 2 straipsnis pakeičiamas šiuo tekstu:
   
      „2 straipsnis
      Tik įstaigos, kurios tik įsigyja pasirinkimo sandorius ir varantus, gali taikyti supaprastintą metodą.“
   
   2 straipsnis
   Deleguotojo reglamento (ES) Nr. 604/2014 ištaisymas
   Deleguotojo reglamento (ES) Nr. 604/2014 4 straipsnio 1 dalies c punktas pakeičiamas šiuo tekstu:
   
      
                  „c)
               
               
                  praėjusiais finansiniais metais darbuotojui skirtas bendras atlygis, kuris yra lygus vyresniosios vadovybės nariui arba darbuotojui, kuris tenkina bet kurį 3 straipsnio 1, 5, 6, 8, 11, 12, 13 arba 14 punktuose nustatytą kriterijų, tais finansiniais metais skirtam mažiausiam bendram atlygiui arba yra už jį didesnis.“
               
            
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. vasario 18 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 176, 2013 6 27, p. 338.
   
      (2)  OL L 176, 2013 6 27, p. 1.
   
      (3)  2014 m. kovo 12 d. Komisijos deleguotasis reglamentas (ES) Nr. 528/2014, kuriuo Europos Parlamento ir Tarybos reglamentas (ES) Nr. 575/2013 papildomas nuostatomis dėl techninių reguliavimo standartų, taikomų pasirinkimo sandorių ne delta rizikai naudojant standartizuotą rinkos rizikos metodą (OL L 148, 2014 5 20, p. 29).
   
      (4)  2014 m. kovo 4 d. Komisijos deleguotasis reglamentas (ES) Nr. 604/2014, kuriuo papildomos Europos Parlamento ir Tarybos direktyvos 2013/36/ES nuostatos dėl techninių reguliavimo standartų, susijusių su kokybiniais ir atitinkamais kiekybiniais kriterijais, pagal kuriuos nustatomos darbuotojų, kurių profesinė veikla turi reikšmingą poveikį įstaigos rizikos pobūdžiui, kategorijos (OL L 167, 2014 6 6, p. 30).
   
      (5)  2010 m. lapkričio 24 d. Europos Parlamento ir Tarybos reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (OL L 331, 2010 12 15, p. 12).